Blaze7451/Wiki-th-20250601 huggingface dataset:
เอซุส

เอซุสเทค คอมพิวเตอร์  (ASUSTeK Computer Incorporated; p=Huáshuo Diànnaǒ Gufen Yǒuxiàn Gōngsī) เป็นบริษัทข้ามชาติของไต้หวัน ทำธุรกิจเกี่ยวกับการผลิตฮาร์ดแวร์คอมพิวเตอร์และอุปกรณ์อิเล็กทรอนิกส์ อาทิ เมนบอร์ด การ์ดกราฟิก เครื่องขับจานแสง พีดีเอ จอมอนิเตอร์ โน้ตบุ๊ก เน็ตบุ๊ก เซิร์ฟเวอร์ อุปกรณ์เครือข่ายคอมพิวเตอร์ โทรศัพท์มือถือ ตู้คอมพิวเตอร์ ส่วนประกอบอิเล็กทรอนิกส์ของคอมพิวเตอร์ และระบบทำความเย็นในคอมพิวเตอร์ สินค้าที่ผลิตจะใช้แบรนด์ว่า เอซุส (ASUS)  มีการลงทุนทั้งในตลาดหลักทรัพย์ลอนดอน (ASKD) และในตลาดหลักทรัพย์ไต้หวัน (2357) 35.0% ของคอมพิวเตอร์ที่ขายได้ตั้งแต่ปี พ.ศ. 2549 ใช้เมนบอร์ดของเอซุส  และในปีงบประมาณ พ.ศ. 2551 เอซุสมีรายได้ 22.9 พันล้านดอลลาร์สหรัฐ 

**ซีรีส์ของผลิตภัณฑ์**
มีผลิตภัณฑ์ฮาร์ดแวร์มากมาย แบ่งตามซีรีส์ ดังนี้

**รีพับบลิคออฟเกมเมอร์ (ROG : Republic of Gamers)**
ก่อตั้งเมื่อวันที่ 9 มิถุนายน พ.ศ. 2549 เพื่อผลิตฮาร์ดแวร์สำหรับเกมเมอร์ระดับไฮเอนด์ (HEDT) เช่น เมนบอร์ด การ์ดกราฟิค จอมอนิเตอร์ โน๊ตบุ๊ค เป็นต้น ในปี พ.ศ. 2559 ทาง ASUS ROG ได้เปิดตัวเมนบอร์ดที่มีชื่อว่า Rampage V Edition 10 เพื่อเฉลิมฉลองครบรอบ 10 ปี ของการก่อตั้ง 
ในเดือนมิถุนายน พ.ศ. 2561 ทาง ASUS ROG เปิดตัวโทรศัพท์เครื่องแรกของซีรีส์เกมมิ่ง คือ ASUS ROG Phone และวางจำหน่ายจริงในเดือนพฤศจิกายน พ.ศ. 2561 มีราคาจำหน่ายในไทยอยู่ที่ 29,990 บาท (128 GB) และ 34,990 บาท (512 GB) 

**อาร์โอจี สตริกซ์ (ROG STRIX)**
เป็นซีรีส์รองจาก ROG เปิดตัวในปี พ.ศ. 2559 ซึ่งเป็นปีเดียวกันของการฉลองซีรีส์ ROG 10 ปี ผลิตฮาร์ดแวร์สำหรับเกมเมอร์เช่นเดียวกันกับ ROG และมีซอฟต์แวร์ปรับแต่งเหมือนกัน แต่ดีไซน์จะแตกต่างจากรุ่น ROG เช่น การใส่สกรีนข้อความ การเลือกสีให้เหมาะกับรุ่น 

**ดิอัลติเมตฟอร์ช (TUF : The Ultimate Force) หรือเซเบอร์ทูธ (Sabatooth)**
เป็นซีรีส์ที่มีเอกลักษณ์เฉพาะตัว ด้วยการนำลวดลายทหารมาสกรีนลงตัวเมนบอร์ด และทดสอบความคงทน เพื่อให้ได้เมนบอร์ดที่แข็งแรง

**ไพร์ม/เวิร์คสเตชัน**
เป็นซีรีส์ที่เน้นการใช้งานภายในบ้าน สำนักงาน และองค์กรต่างๆ

**อ้างอิง**

**แหล่งข้อมูลอื่น**
  เว็บไซต์ทางการ-  เว็บไซต์ทางการของ อัสซุสเทค คอมพิวเตอร์ (ประเทศไทย) date=2009-02-21 
หมวดหมู่:บริษัทคอมพิวเตอร์
หมวดหมู่:บริษัทจดทะเบียนในตลาดหลักทรัพย์ไต้หวัน
หมวดหมู่:บริษัทของไต้หวัน
หมวดหมู่:บริษัทไต้หวันที่ก่อตั้งในปี พ.ศ. 2532
อาร์เอส อันปลั๊ก ดนตรีนอกเวลา

อาร์เอส อันปลั๊ก (RS UNPLUGGED) เป็นอัลบั้มเฉพาะกิจ ซึ่งเกิดจากการรวมกันของกลุ่มศิลปินค่าย อาร์เอส ที่ประสบความสำเร็จในการออกอัลบั้มต่างๆ วางจำหน่ายครั้งแรกเมื่อวันที่ 11 เมษายน พ.ศ. 2537 โดยทำให้อัลบั้มนี้ประสบความสำเร็จเป็นอย่างมาก ถึงมีการจัดคอนเสิร์ตใหญ่ครั้งสำคัญในชื่อคอนเสิร์ต "RS Unplugged Concert คอนเสิร์ตนอกเวลา" ที่จัดขึ้นเมื่อวันที่ 28 พฤษภาคม พ.ศ. 2537 จัดแสดงที่ อินดอร์ สเตเดี้ยม หัวหมาก

**สมาชิก**
พีระพงษ์ พลชนะ หรือ ต้อม เรนโบว์
*อริสมันต์ พงศ์เรืองรอง
*พัชริดา วัฒนา 
*ทัช ณ ตะกั่วทุ่ง
*ทู (ต่อ เบื้องหน้า, ต๋อง เบื้องหลัง)
*ไฮแจ็ค
*บอยสเก๊าท์
*ปฏิวัติ เรืองศรี
*โชคชัย เจริญสุข
*สุรัช ทับวัง หรือ เป้ ไฮ-ร็อก
*อนันต์ บุนนาค
*พิสุทธิ์ ทรัพย์วิจิตร
*สมชาย เข็มกลัด

**รายชื่อเพลง**
ในอัลบั้มนี้ได้มีการร้องใหม่โดยเพลงทั้งหมด 13 เพลงซึ่งเป็นเพลงที่ได้รับความนิยมอย่างมากในอดีตโดยทั้ง 13 เพลงได้ปรับทำนองแนวเพลงอคูสติกผสมผสานแนวบลูส์ทั้งหมด แต่เพลงที่ 14 ซึ่งเป็นเพลงพิเศษในอัลบั้มมีชื่อว่า เพื่อนกัน ซึ่งเคยเป็นเพลงในอัลบั้มรวมฮิตของศิลปินร็อกในสังกัด คือ หิน เหล็ก ไฟ, ไฮ-ร็อก และ หรั่ง ร็อกเคสตร้า
ส่วนอัลบั้ม RS Unplugged classic ได้เพิ่มเพลงอคุสติกที่ผสมผสานเพลงบลูส์ 2 เพลงใหม่ คือ ‘’ศรัทธา’’ และ ‘’เพื่อเธอ’’ ของ หิน เหล็ก ไฟ

**เครดิต**
 โปรดิวเซอร์ : ธนิต เชิญพิพัฒธนสกุล- เรียบเรียง : ธนิต, อิทธิ, เรืองยศ, อนุสาร, ธนันต์, ณรงค์, สุรพันธ์, สร่างศัลย์- กีต้าร์ : อิทธิ, สร่างศัลย์, สุรพันธ์, ณรงค์- เบส : เจน เฉลยกาย- เปียโน : ธนิต, ธนันต์- กลอง : ธนิต, ทวี ศรีประดิษฐ์- เชลโล : กิติคุณ สดประเสริฐ- ไวโอลิน : อ.นพ โสตถิพันธุ์, อ.พจน์ ปรีชา- ฟลุต : สมชาย เฟี้ยวสำอางค์- แอคคอเดียน : จิตรกร บัวเนียม- ฮาร์โมนิกา : ธนพล อินทฤทธิ์- เพอร์คัชชั่น : ธนิต- Harmony Vocal : อนุวาท พลางกูร, พัชริดา วัฒนา- ไวโอลิน, เชลโล, ฟลุต, เสียงประสาน เรียบเรียงโดย ธนิต เชิญพิพัฒธนสกุล- มิกซ์ : Tim Beale- Art Director : June- Photographer : Guy Daviot

**คอนเสิร์ต**
 RS Unplugged Concert คอนเสิร์ตนอกเวลา (28 พ.ค. 2537) อินดอร์ สเตเดี้ยม หัวหมาก

**อ้างอิง**
หมวดหมู่:อัลบั้มเพลงไทยในปี พ.ศ. 2537
หมวดหมู่:อัลบั้มเพลงไทยสากล
หมวดหมู่:อัลบั้มรวมศิลปิน
แม่แบบ:เหตุการณ์ปัจจุบัน/2552 พฤษภาคม 20

* มูลค่าผลิตภัณฑ์มวลรวมภายในประเทศของญี่ปุ่นประจำไตรมาสแรกของ พ.ศ. 2552 ลดลงอย่างหนักที่สุดนับตั้งแต่เริ่มมีการเก็บสถิติเมื่อปี พ.ศ. 2498  (บีบีซี)
}
เทิร์นเทเบิล

ดีเจ มิกเซอร์
แผ่นเสียง
เทิร์นเทเบิล เป็นเครื่องดนตรีประยุกต์ เดิมเป็นเครื่องเล่นแผ่นเสียง แล้วก็พัฒนามาใหม่มาเป็นเล่นแผ่นเสียงที่ทันสมัย ไว้ใช้สำหรับเพื่อดัดดัดแปลงให้ได้เสียงที่แปลกใหม่ไปจากเดิม เป็นเครื่องดนตรีที่เปิดเพลงตามไนต์คลับ หรือตามงานบันเทิงต่าง ๆ และ กิจกรรมตามงานต่าง ๆ เทิร์นเทเบิ้ล ยังเป็นเครื่องดนตรีใช้สำหรับแต่งเพลง และ รีมิกซ์ จากแผ่นเสียง ส่วนใหญ่ มักจะเป็เพลงแนว ฮิปฮอป, บอลทิมอร์คลับ, แดนซ์ และ อี่น ๆ ใช้สำหรับ ดีเจ และ นักดนตรี

**แหล่งข้อมูลอื่น**
  BBC Blast video downloads - Learn to scratch with DJ Cooper-  Spin Science: Online Turntable Music Resource-  A History of Vinyl: Turntablism from the BBC-  History of Turntablism date=2006-06-30 -  Tablist.net - Tablist news & information, fresh fresh fresh...'
หมวดหมู่:เครื่องดนตรีอิเล็กทรอนิกส์
หมวดหมู่:แผ่นเสียง
หมวดหมู่:ดนตรีทดลอง
หมวดหมู่:เทคนิคทางดนตรี
หมวดหมู่:ประเภทฮิปฮอป
เนเธอร์แลนด์ของสเปน

เนเธอร์แลนด์ของสเปน (Spanish Netherlands) มีเรียกว่า เซาเทิร์นเนเธอร์แลนด์ (Southern Netherlands) เป็นพื้นที่ในเนเธอร์แลนด์ของฮาพส์บวร์คที่ปกครองโดยราชวงศ์ฮาพส์บวร์คสายสเปน ตั้งแต่ปีค.ศ. 1556-1714 โดยเคยเป็นรัฐในกลุ่มประเทศต่ำในปกครองของจักรวรรดิโรมันอันศักดิ์สิทธิ์ ในระบบรัฐร่วมประมุขกับกษัตริย์สเปน (หรือเรียกอีกชื่อว่า สเปนของฮาพส์บวร์ค) ในปัจจุบันดินแดนดังกล่าวอยู่ในเบลเยียม ลักเซมเบิร์ก และบางส่วนของภาคเหนือของฝรั่งเศส ภาคใต้ของเนเธอร์แลนด์ และภาคตะวันตกของเยอรมนี โดยมีเมืองหลวงอยู่ที่กรุงบรัสเซลส์ ภายใต้กองทัพฟลานเดอร์ส เป็นผู้ดูแลอธิปไตย
ดินแดนทั้ง 17 มณฑลนี้ในอดีตเคยเป็นดินแดนในเนเธอร์แลนด์ของบูร์กอญมาก่อน ซึ่งต่อมาได้ผนวกเข้ากับราชวงศ์ฮาพส์บวร์คสายออสเตรียเนื่องจากการสิ้นสุดราชวงศ์วาลัว-บูร์กอญอันเนื่องมาจากการสิ้นพระชนม์ของทายาทคนสุดท้าย มารีแห่งบูร์กอญ ในปีค.ศ. 1482 จึงกลายมาเป็นเนเธอร์แลนด์ของฮาพส์บวร์ค และได้สืบบังลังก์ต่อให้กับราชวงศ์ฮาพส์บวร์คสายสเปนภายหลังจากการสละราชสมบัติของจักรพรรดิคาร์ลที่ 5 ในปีค.ศ. 1556 ต่อมาดินแดนบางส่วนในเนเธอร์แลนด์ได้แยกตนออกมาเป็นสาธารณรัฐดัตช์ในปีค.ศ. 1581 ดินแดนส่วนที่เหลือจึงตกเป็นของสเปนจนสงครามสืบราชบัลลังก์สเปนสิ้นสุดลง

**ดูเพิ่ม**
 รายนามผู้ว่าราชการแห่งเนเธอร์แลนด์ฮับบูรก์- ประวัติศาสตร์เบลเยียม

**เชิงอรรถและอ้างอิง**

**เชิงอรรถ**

**อ้างอิง**
หมวดหมู่:ประวัติศาสตร์เนเธอร์แลนด์
หมวดหมู่:ประวัติศาสตร์เบลเยียม
หมวดหมู่:ประวัติศาสตร์สเปน
หมวดหมู่:รัฐสิ้นสภาพในประเทศเนเธอร์แลนด์
หมวดหมู่:อดีตอาณานิคมของสเปน
หมวดหมู่:อดีตอาณานิคมในทวีปยุโรป
สปีด เรเซอร์ : เดอะ เน็กซ์ เจเนเรชั่น

สปีด เรเซอร์ : เดอะ เน็กซ์ เจเนเรชั่น เป็นภาพยนตร์การ์ตูนโทรทัศน์ที่ออกอากาศทางช่องการ์ตูนเน็ตเวิร์คทุกวันศุกร์โดยใน
ประเทศไทยออกอากาศเวลา17.00น.

**เนื้อเรื่องย่อ**
เนื้อเรื่องในภาพยนตร์การ์ตูนเรื่องนี้สร้างต่อจากเนื้อเรื่องในภาพยนตร์กล่าวคือหลังจากสปีด เรเซอร์ได้หายสาบสูญไปหลายปีได้มีชายหนุ่มคนหนึ่งชื่อสปีดได้
เดินทางมายังโรงเรียนฝึกนักแข่งรถที่สปีด เรเซอร์ได้สร้างเอาไว้โดยในปัจจุบันน้องชายของสปีด เรเซอร์เป็นอาจารย์ใหญ่ของโรงเรียนแห่งนี้และ X ลูกชาย
ของสปีด เรเซอร์ได้เรียนอยู่ที่นี่สปีดหารู้ไม่ว่าเขาคือลูกชายคนเล็กของสปีด เรเซอร์ที่ทิ้งไว้ที่บ้านเด็กกำพร้าก่อนหายสาบสูญไปและเป็นน้องชายของ X โดย
เขาได้ค้นพบชิ้นส่วนรถ Mark 5ของพ่อแต่ต่อมาเกิดพังขึ้นมาและเขากับเพื่อนอีก 2 คนชื่อลูซี่และคอนเนอร์และเจ้าชิมป์ชิมป์หุ่นยนต์ลิงของคอนเนอร์ได้ค้นพบ
ชิพของ Mark 6ของสปีด เรเซอร์จึงได้นำมาสร้างเป็นตัวรถขึ้นมาซึ่งเขาต้องเจอกับศัตรูผู้ชั่วร้ายคือเศรษฐีผู้อุปการะโรงเรียนซึ่งลูกสาวของเขาเป็นแฟนกับ X
แล้วสปีดจะทำอย่างไรต่อไป
หมวดหมู่:การ์ตูนอเมริกัน
หมวดหมู่:การ์ตูนทีวีแอนิเมชันตะวันตกที่ได้รับอิทธิพลจากสื่ออนิเมะ
พระเจ้าคย็องจงแห่งโครยอ

พระเจ้าคย็องจงแห่งโครยอ (MR=Kyǒngjong ค.ศ. 955 - ค.ศ. 981) เป็นพระมหากษัตริย์ที่ 5 แห่งราชวงศ์โครยอ พระองค์เป็นพระราชโอรสองค์โตของพระเจ้าควังจง และได้รับการสถาปนาเป็นเจ้าชายรัชทายาทในปีที่พระองค์ประสูติ เมื่อพระราชบิดาสวรรคตใน ค.ศ. 975 พระเจ้าคยองจงก็ขึ้นครองราชย์ต่อและสานงานปฏิรูปการปกครองที่พระราชบิดาได้ริเริ่มไว้โดยออกพระราชบัญญัติเวนคืนที่ดินเดิมที่ดินในอาณาจักรโครยอนั้นเป็นสิ่งที่สามารถสืบทอดไปให้ลูกหลานได้ โดยเฉพาะขุนนางตระกูลใหญ่ที่มีที่ดินกว้างใหญ่ตั้งแต่ปลายสมัยชิลลาและยังได้รับพระราชทานจากพระเจ้าแทโจเป็นรางวัลคุณความชอบในการตั้งอาณาจักร ทางราชสำนักไม่สามารถเข้าไปใช้ประโยชน์หรือเก็บภาษีจากที่ดินส่วนตัวของขุนนางเหล่านั้นได้ เมื่อออกพระราชบัญญัตินี้แล้ว ขุนนางคนใดก็ตามที่เสียชีวิตที่ดินนั้นจะไม่สามารถส่งต่อให้ลูกหลานได้แต่จะกลับมาเป็นของราชสำนักแทน
เมื่อขึ้นครองราชย์ได้อภิเษกกับเจ้าหญิงนักรังพระราชธิดาของพระเจ้าคยองซุนแห่งอาณาจักรซิลลา ภายหลังให้พระนามเป็น สมเด็จพระราชินีฮอนซุก ต่อมาใน ค.ศ. 978 อภิเษกกับเจ้าหญิงชองจู พระราชธิดาของพระเจ้ามุนวอน(พระราชโอรสของพระเจ้าแทโจแห่งโครยอกับพระนางซินมยองซุนซอง)กับพระชายามุนฮเย พระราชทานนามว่า สมเด็จพระราชินีฮอนอึย แต่พระมเหสีทั้งสองพระองค์ก็ยังไม่ทรงพระครรภ์ จนในปี ค.ศ. 980 พระเจ้าคยองจงได้อภิเษกสมรสกับ เจ้าหญิงฮวางโบซู และ เจ้าหญิงฮวางโบซอล ซึ่งเป็นเจ้าหญิงแห่งพระราชวังมยองบกกุง ตระกูล ฮวางจู ที่เป็นพระราชธิดาของพระเจ้าแทจง (พระราชโอรสของพระเจ้าแทโจแห่งโครยอกับพระนางซินจอง) กับพระนางซ็อนอึย (พระราชธิดาของพระเจ้าแทโจแห่งโครยอกับพระนางจองด็อก) ซึ่งเป็นญาติทางฝ่ายพระราชมารดาของพระเจ้าคยองจง มาเป็นพระมเหสีแห่งพระราชวังหลวงแคซองกุง โดยให้พระยศเป็นพระมเหสีเอกทั้งสองพระองค์ มีพระนามว่า สมเด็จพระราชินีฮอนแอ และ สมเด็จพระราชินีฮอนจอง และในปี ค.ศ. 980 นั้นเองสมเด็จพระราชินีฮอนแอ ได้ตั้งพระครรภ์และมีพระประสูติกาลเป็นพระราชโอรส พระเจ้าคยองจงจึงพระราชทานพระนามว่า เจ้าชาย วัง ซง แห่ง ฮวางจู
พระเจ้าคยองจงสวรรคตในปี ค.ศ. 981 รวมพระชนมายุได้ 26 พรรษา พระโอรสของพระเจ้าคยองจงมีพระชนมายุเพียง 2 พรรษา (ภายหลังขึ้นครองราชย์เป็นพระเจ้ามกจง) ราชบัลลังก์จึงตกไปเป็นของพระญาติห่าง ๆ คือ พระเจ้าซองจง

**พระราชวงศ์**
พระราชบิดา: พระเจ้าควังจงแห่งโครยอ (광종, 光宗)
*พระราชมารดา: พระนางแทมก  ตระกูล ฮวางโบ แห่ง ฮวางจู (대목왕후 황보씨) พระราชธิดาของพระเจ้าแทโจ กับพระนางซินจอง  
พระมเหสี 
*พระนางฮ็อนแอ ตระกูล ฮวางโบ แห่ง ฮวางจู (헌애왕후 황보씨, 獻哀王后) พระราชธิดาของพระเจ้าแทจง กับ พระนางซอนอึย  
*พระนางฮ็อนจ็อง ตระกูล ฮวางโบ แห่ง ฮวางจู (헌정왕후 황보씨, 獻貞王后) พระราชธิดาของพระเจ้าแทจง กับ พระนางซอนอึย 
*พระนางฮ็อนซุก ตระกูล คิม แห่ง คยองจู (헌숙왕후 김씨, 獻肅王后) พระราชธิดาของพระเจ้าคยองซุนแห่งอาณาจักรซิลลา
*พระนางฮ็อนอึย ตระกูล ยู แห่ง ชุงจู (헌의왕후 유씨, 獻懿王后) พระราชธิดาของพระเจ้ามุนวอน 
พระสนม
*พระสนมแทมยอง ตระกูล ยู (대명궁부인 유씨, 大明宮夫人)
พระราชโอรส
*พระเจ้ามกจงแห่งโครยอ (목종, 穆宗) พระโอรสของสมเด็จพระจักรพรรดินีฮอนแอ ตระกูล ฮวางโบ แห่ง ฮวางจู

**อ้างอิง**
คย็องจง
บาตัม

บาตัม (Batam) เป็นเกาะและเป็นเมืองหนึ่งในจังหวัดเกอปูเลาวันรีเยา ของประเทศอินโดนีเซีย เป็นที่รู้จักกันดีในฐานะพื้นที่เขตการค้าเสรีของสามเหลี่ยมเศรษฐกิจซิโจรี (SIJORI Growth Triangle) อยู่ห่างจากชายฝั่งทางใต้ของสิงคโปร์ 20 กิโลเมตร เกาะนี้มีขนาด 715 ตารางกิโลเมตร มีประชากร 791,605 คน (พ.ศ. 2551)     
ภาษาทางการบนเกาะนี้คือ ภาษาอินโดนีเซีย แต่เนื่องจากประชากรส่วนใหญ่เป็นชาวจีน จึงมีการใช้ภาษาจีนหลายถิ่น เช่น แต้จิ๋ว ฮกเกี้ยน และภาษาจีนกลางด้วย

**ภูมิศาสตร์**
บาตัมอยู่ทางตะวันออกของการีมุน (Karimun)  และเกาะบูลัน (Bulan Island)  ทางตะวันตกของบินตัน (Bintan) ทางเหนือของเริมปัง (Rempang) และทางใต้ของสิงคโปร์ โดยมีช่องแคบรีเยา (Riau Strait หรือ Selat Riau) แยกระหว่างบาตัม และบินตัน 
ชุมชนหลักบนเกาะบาตัมได้แก่ เซกูปัง, โจโดะฮ์, นาโกยา, ซูไงปานัซ, บาตัมเซ็นเตอร์, บาตูอัมปาร์ และเบิงกง
เรือปมปงแล่นเป็นระยะทางสั้น ๆ ระหว่างบาตัมและเกาะใกล้เคียง

**ภูมิอากาศ**

**เศรษฐกิจ**
ในราว พ.ศ. 2510 (ต้นคริสต์ทศวรรษ 1970) เกาะแห่งนี้อยู่ในช่วงการเปลี่ยนแปลงครั้งใหญ่ จากพื้นที่ทำป่าไม้ขนาดใหญ่ เป็นเขตอุตสาหกรรมและท่าเรือหลัก  ประชากรเพิ่มขึ้นจากไม่กี่พันคนในราว พ.ศ. 2500 จนเป็นแสนคน ผลประโยชน์ทางเศรษฐกิจของเกาะนี้มาจากการอยู่ติดกับสิงคโปร์ และต้นทุนแรงงานต่ำ กับได้แรงจูงใจพิเศษจากรัฐบาล จึงเป็นแหล่งโรงงานอุตสาหกรรมจำนวนมากที่ดำเนินการโดยบริษัทของสิงคโปร์  การต่อเรือและการผลิตอุปกรณ์อิเล็กทรอนิกส์เป็นอุตสาหกรรมหลักของเกาะนี้ นอกจากนี้ยังมีแหล่งท่องเที่ยวและรีสอร์ตจำนวนมาก 
จากกรอบแนวคิดที่ลงนามไปเมื่อเดือนมิถุนายน พ.ศ. 2549 ทำให้บาตัมพร้อมกับพื้นที่ใกล้เคียง ได้แก่ บินตัน และการีมุน กลายเป็นส่วนหนึ่งของเขตเศรษฐกิจพิเศษกับสิงคโปร์ โดยในเขตนี้จะไม่จัดเก็บภาษีศุลกากรและภาษีมูลค่าเพิ่มจากสินค้าที่ขนส่งระหว่างบาตัมและสิงคโปร์

**การคมนาคม**
การเดินทางระหว่างเกาะนี้กับเมืองอื่นๆ ที่อยู่ใกล้เคียงได้โดยมีบริการเรือเฟอร์รีจำนวนมาก เช่น เดินทางไปยังบินตัน, การีมุน, สิงคโปร์ และโจโฮร์บะฮ์รู (ประเทศมาเลเซีย) ส่วนการเดินทางไปสิงคโปร์นั้นใช้เวลาไม่ถึงหนึ่งชั่วโมง 
สนามบินฮังนาดิม (Hang Nadim Airport) เป็นสนามบินแห่งเดียวของเกาะนี้ โดยมีรันเวย์ยาวที่สุดในอินโดนีเซีย และจาการ์ตาเป็นจุดหมายปลายทางที่สำคัญที่สุด 
ท่าเรือกลางของบาตัม มองจากเรือเฟอร์รี
สะพาน "บาเรลัง" เป็นจุดเด่นที่สำคัญอย่างหนึ่งบนเกาะบาตัม ซึ่งเป็นชื่อที่ย่อมาจาก บาตัม-เริมปัง-กาลัง (Batam-Rempang-Galang) อันเป็นชื่อของเกาะใหญ่สามเกาะที่สะพานนี้เชื่อมถึง สะพานแห่งนี้สร้างขึ้นในสมัยที่ฮาบิบีเป็นรัฐมนตรีกระทรวงวิจัยและเทคโนโลยี โดยได้ทุนจากรัฐบาลเยอรมัน 

**อ้างอิง**

**แหล่งข้อมูลอื่น**
  เว็บไซต์ทางการของเมืองบาตัม- http://www.batam.go.id/ date=2015-03-07  BIDA/Otorita 
หมวดหมู่:เขตเศรษฐกิจพิเศษ
หมวดหมู่:เกาะในประเทศอินโดนีเซีย
หมวดหมู่:หมู่เกาะรีเยา
หมวดหมู่:นครในประเทศอินโดนีเซีย
มูเซอร์ เรคคอร์ดส

กษาปณ์ ศิลปินคนแรกของค่าย
Z-Myx หรือ สมเกียรติ อริยะชัยพาณิชย์
มูเซอร์ เรคคอร์ดส เป็นชื่อของอดีตค่ายเพลงหนึ่งในประเทศไทย ก่อตั้งโดย ประภาส ชลศรานนท์ โดยมี เกี๊ยง - เกียรติศักดิ์ เวทีวุฒาจารย์ และ นก - ฉัตรชัย ดุริยประณีต อดีตสมาชิกวงดนตรีเฉลียงมาร่วมงานด้วย หลังจากที่ประภาสลาออกจากบริษัทคีตา เพื่อมาตั้งบริษัทเป็นของตนเอง เดิมชื่อ มูเซอร์ มิวสิก เซอร์วิส โดยเริ่มรับจ้างผลิตเพลงและทำดนตรีประกอบให้กับผู้ว่าจ้างต่าง ๆ และกลายมาเป็นค่ายเพลงในปี พ.ศ. 2535 มีศิลปินในสังกัดมากมายหลายคน โดยสร้างสรรค์ผลงานความแปลกใหม่ ไม่ซ้ำซากในทุกอัลบั้มที่ผลิตออกมา โดยเข้ามาประกบกับ ดี-เดย์ เอ็นเทอร์เทนเมนท์ 
มูเซอร์ เรคคอร์ดส ดำเนินงานอยู่ได้เพียง 2 ปีก็ถูกกลุ่มวอร์เนอร์มิวสิค ซึ่งเป็น 1 ใน 4 บริษัทค่ายเพลงยักษ์ใหญ่ หรือที่เรียกว่า บิ๊กโฟร์ (Big Four) จากต่างประเทศเข้ามาเทคโอเวอร์กิจการ โดยรวม ดี-เดย์ เอ็นเทอร์เทนเมนท์ และ มูเซอร์ เรคคอร์ดส เข้ารวมกันและเปลี่ยนชื่อเป็น วอร์นเนอร์ มิวสิค ไทยแลนด์ มูเซอร์ เรคคอร์ดส จึงสิ้นสุดกิจการลง

**รายชื่อศิลปินในบริษัทมูเซอร์**
 กษาปณ์ จำปาดิบ
** อัลบั้ม - กษาปณ์
** อัลบั้ม - กษาปณ์ ม้วน ๒- มาม่า บลูส์
** อัลบั้ม - มาม่า บลูส์- เกียรติศักดิ์ เวทีวุฒาจารย์- ฉัตรชัย ดุริยประณีต
** อัลบั้ม - เด็ดดอกไม้สะเทือนถึงดวงดาว- ทีโบน
** อัลบั้ม - จังหวะนี้ใจดีเข้ากระดูกดำ- Z-Myx
** อัลบั้ม -  Z-Myx Z-Zomkiat
** อัลบั้ม - Z-Myx Volume 10- แบดบอย (โรเบิร์ต & แวน)
** อัลบั้ม - ร็อก แอนด์ โรล : รัก แอนด์ ร้าย- โคโค่แจ๊ซ
** อัลบั้ม - คิดถึง..คาราบาว- วิยะดา โกมารกุล ณ นคร
** อัลบั้ม - ให้ทั้งใจ- ทอม ดันดี
** ออกอัลบั้ม อย่างนี้ต้องตีเข่า กับค่ายดี-เดย์ เอ็นเทอร์เทนเมนท์ แต่เป็นทีมจาก มูเซอร์ เรคคอร์ดส ที่ทำดนตรีให้

**ดูเพิ่ม**
 ประภาส ชลศรานนท์- เฉลียง- ดี-เดย์ เอ็นเทอร์เทนเมนท์- วอร์นเนอร์ มิวสิค ไทยแลนด์

**อ้างอิง**
หมวดหมู่:ค่ายเพลงไทย
หมวดหมู่:บริษัทไทยที่ก่อตั้งในปี พ.ศ. 2535
หมวดหมู่:ค่ายเพลงที่ก่อตั้งในปี พ.ศ. 2535
หมวดหมู่:บริษัทไทยที่ปิดกิจการในปี พ.ศ. 2537
หมวดหมู่:ค่ายเพลงที่ปิดกิจการในปี พ.ศ. 2537
พระเจ้าวิตโตรีโอ อาเมเดโอที่ 2 แห่งซาร์ดิเนีย

พระเจ้าวิตโตรีโอ อามาเดโอที่ 2 (Vittorio Amadeo Francesco; 14 พฤษภาคม ค.ศ. 1666 – 31 ตุลาคม ค.ศ. 1732) เป็นดยุกแห่งซาวอย ตั้งแต่ 1675 ถึง 1730 นอกจากนี้พระองค์ยังดำรงพระอิสริยยศเป็นเจ้าชายแห่งปีเยมอนเต ดยุกแห่งมอนแฟร์ราโต มาร์กีแห่งซาลูสเซ และเคานต์แห่งออสตา โมรียานา และนิส
ทรงดำรงตำแหน่งดยุคแห่งซาวอยตั้งแต่ ค.ศ. 1675 – 1730 ตั้งแต่อายุได้ 9 ขวบเพราะพระราชบิดาสิ้นพระชนม์อย่างกะทันหันผู้สำเร็จราชการอาจจะเป็นมารดาก็ได้ซึ่งกรณีนี้เคยเกิดคือเมื่อพระปิตุลาของพระองค์เป็นดยุกแห่งซาวอยซึ่งพระองค์ก็ไม่ได้เห็นหน้าเพราะเสด็จสิ้นพระชนม์ตอนยังทรงพระเยาว์มาก

**การทำสงคราม**
ซาวอยนั้นเป็นเขตการปกครองในจักรวรรดิโรมันอันศักดิ์สิทธิ์ ซึ่งพระองค์เบื่อที่จะอยู่ในอำนาจของจักรวรรดิพระองค์ทำสงครามและเข้าร่วมหลายครั้งเช่นสงครามสืบราชบัลลังก์สเปนและยังเป็นพันธมิตรกับ สาธารณรัฐดัตช์ และ อังกฤษ โดยฝรั่งเศสบุกตูริน วิกเตอร์ และ เจ้าชายเออแฌนพระญาติของพระองค์เองได้รวมกันนำกองทัพ

**พระราชอิสริยยศ**
ทรงดำรงพระอิสริยยศเป็น ดยุกแห่งซาวอยและพื้นที่ทางตอนใต้ส่วนใหญ่, พระมหากษัตริย์แห่งซิซิลี และพระมหากษัตริย์แห่งซาร์ดิเนีย
ไฟล์:Armoiries Sardaigne 1720.png|ตราตอนได้เป็นพระมหากษัตริย์แห่งซาร์ดิเนีย
ไฟล์:Armoiries Savoie 1630.png|ตราของพระองค์ก่อนได้เป็นพระมหากษัตริย์แห่งซาร์ดิเนีย

**ครอบครัว**
พระองค์อภิเษกสมรสกับ แอนน์-มารีแห่งออร์เลอ็องธิดาในฟีลิปที่ 1 ดยุกแห่งออร์เลอ็อง- มารีอา อาเดลาดีเออแห่งซาวอย (ค.ศ. 1685–1712) อภิเษกสมรสกับ เจ้าชายหลุยส์ ดยุกแห่งบูร์กอญ มีพระบุตรรวมถึงพระเจ้าหลุยส์ที่ 15 แห่งฝรั่งเศส- มารีอา อันนาแห่งซาวอย (ค.ศ. 1687–1690)- มาริอา ลุยซา (ค.ศ. 1688–1714) อภิเษกสมรสกับพระเจ้าเฟลีเปที่ 5 แห่งสเปนพระราชโอรสในเจ้าชายหลุยส์ กร็องโดแฟ็ง มีพระราชโอรสเป็นพระมหากษัตริย์ 2 พระองค์- วิตโตรีโอ อามาเดโอ เจ้าชายแห่งปีเยมอนเต (ค.ศ. 1699–1715) สิ้นพระชนม์โดยไม่ได้อภิเษกสมรส- การ์โล เอมานูเอเลที่ 3 แห่งซาวอย (ค.ศ. 1701–1773) ดยุกแห่งซาวอยและต่อมาเป็นพระมหากษัตริย์แห่งซาร์ดิเนีย

**ข้อมูล**
Victor Amadeus II of Savoy

**ดูเพิ่ม**
 สงครามสืบราชบัลลังก์สเปน- ยุทธการตูริน
หมวดหมู่:พระมหากษัตริย์ซาร์ดิเนีย
หมวดหมู่:พระมหากษัตริย์ซิซิลี
หมวดหมู่:ราชวงศ์ซาวอย
หมวดหมู่:บุคคลในสงครามมหาสัมพันธมิตร
หมวดหมู่:พระมหากษัตริย์ผู้ทรงสละราชสมบัติ
หมวดหมู่:ดยุกแห่งซาวอย
หมวดหมู่:เสียชีวิตจากโรคหลอดเลือดสมอง
หมวดหมู่:บุคคลจากตูริน
หมวดหมู่:ผู้รอดชีวิตจากฝีดาษ
หมวดหมู่:พระมหากษัตริย์ที่ขึ้นครองราชย์ขณะทรงพระเยาว์ในสมัยใหม่
หมวดหมู่:พระมหากษัตริย์ผู้ทรงก่อตั้ง
รายชื่อดาราบนฮอลลีวูดวอล์กออฟเฟม

รายชื่อดาราบนฮอลลีวูดวอล์กออฟเฟม เรียงตามลำดับอักษรภาษาอังกฤษ สำหรับชื่อบุคคลเรียงโดยใช้ชื่อสกุลเป็นหลัก

**A**

**B**

**C**

**D**

**E**

**F**

**G**

**H**

**I**

**J**

**K**

**L**

**M**

**N**

**O**

**P**

**Q**

**R**

**S**

**T**

**U**


**V**

**W**

**Y**

**Z**

**อ้างอิง**
  สารบบรายชื่อดวงดาวบนวอล์กออฟเฟม date=2007-10-19  ใน  เว็บไซต์ทางการ date=2006-06-13 -  ตำแหน่งของดวงดาวที่เว็บไซต์ hollywoodusa.co.uk date=2012-05-26 
หมวดหมู่:รายชื่อบุคคล
แม่แบบ:As of/doc

==Usage**
The template As of is used to mark potentially dated statements, and add an article in the appropriate "As of..." category. This allows editors to catalogue statements that may become dated over time. The date used for a given statement should be the current date (for currently valid statements) or the date on which the cited reference was produced (for example, when using census data). It also includes the ISO 8601 format needed by hAtom (class="updated") and hCalendar (class="dtstart") microformats through use of the Start date template. Unlike the Update after template,  does not require the editor to give a full date. This template should not be subst'd.

**Syntax**
The template can be used in the following forms:



Several additional named parameters can also be used (see below).

**Parameters**
Required
*year (first parameter) – must be in full numerical format (yyyy)
Optional
*month (second parameter) – full, abbreviated or numerical (recommended) formats supported
*day (third parameter) – numerical format only, not included in link
Named
*alt – optional; allows substitution of visible text output (defaults to "As of date") for different wording and case, if defined values for df and lc parameters are ignored
*df – optional; allows use of American date format with df=US
*lc – optional; gives lower case "as of date" when defined, recommended syntax is lc=on
*url – optional; adds an inline external link (hidden by default) suggesting a webpage for future editors to check for updates to the statement, use the full URL with no spaces. See Wikipedia:As of for displaying links.

**Examples**
 — 2008
 — 7
 — 5
 — As of|2008|4|1|alt=as of the 2000 United States Census
 — df=US
 — lc=
 returns:
: for logged in users, with links displayed (see Wikipedia:As of) — As of July 2008 ref
: for all other users — As of July 2008

**See also**
Wikipedia:As of
*Wikipedia:Avoid statements that will date quickly
*:Category:All articles containing potentially dated statements
*Template:Cat ASOF
*Template:Update after
เซนต์เจมส์พาร์ก

เซนต์เจมส์พาร์ก (St James' Park - SJP)  เป็นสนามเหย้าของสโมสรฟุตบอลนิวคาสเซิลยูไนเต็ด ตั้งอยู่ที่นิวคาสเซิลอะพอนไทน์ ทางตะวันออกเฉียงเหนือของเกาะอังกฤษ โดยมีความจุ 52,387 ที่นั่ง ซึ่งเป็นสนามที่ใหญ่ที่สุดอันดับที่ 8 ในอังกฤษ

**ชื่อของสนาม**

**ชื่อที่คล้ายกัน**
ชื่อของเซนต์เจมส์พาร์ก นอกจากจะเป็นชื่อสนามเหย้าของสโมสรฟุตบอลนิวคาสเซิลยูไนเต็ดแล้ว ยังเป็นชื่อสนามเหย้าของทีมสโมสรฟุตบอลเอ็กซิเตอร์ซิตี ซึ่งอยู่ในทางตะวันตกเฉียงใต้ของอังกฤษ และสนามเหย้าของสโมสรแบร็คลีย์ทาว์น อีกทั้งยังเป็นชื่อหนึ่งของสนามในลอนดอน รวมถึงซังคท์ยาค็อพ-พาร์ค (St. Jakob-Park) ในเมืองบาเซิล ประเทศสวิตเซอร์แลนด์ อีกด้วย

**การเปลี่ยนแปลงชื่อสนาม**
ในปี ค.ศ. 2011 ได้มีการเปลี่ยนชื่อสนามใหม่เป็นสปอตส์ไดเรกต์อารีนา จากการตกลงทำสัญญาใช้ชื่อของผู้สนับสนุนทางธุรกิจ

**การใช้งาน**

**ฟุตบอลระดับอาชีพ**

**ระดับสโมสร**
เซนต์เจมส์พาร์กเป็นสนามเหย้าของสโมสรฟุตบอลนิวคาสเซิลยูไนเต็ด

**ระดับทีมชาติ**
การแข่งขันระหว่างบัลแกเรียกับโรมาเนีย ในยูโร 1996 ที่เซนต์เจมส์พาร์ก
เซนต์เจมส์พาร์กใช้เป็นสนามแข่งขัน ยูโร 1996 3 นัด ต่อมาเซนต์เจมส์พาร์กเป็น 1 ใน 6 (เซนต์เจมส์พาร์ก, สนามเวมบลีย์, โอลด์แทรฟฟอร์ด, เอมิเรตส์สเตเดียม, ซิตีออฟแมนเชสเตอร์, และวิลลาพาร์ก) สนามฟุตบอลในประเทศอังกฤษ ที่ได้รับเลือกจากฟีฟ่าให้ใช้ในการแข่งขันฟุตบอลโลกในโอลิมปิกฤดูร้อน 2012 เซนต์เจมส์พาร์กเป็นอีกสนามหนึ่งที่ได้ใช้ในการแข่งขัน และในฟุตบอลโลก 2018 เซนต์เจมส์พาร์กยังได้รับการเสนอชื่อให้ใช้ในการแข่งขันอีกด้วย

**อื่น&hairsp;ๆ**

**ฟุตบอลการกุศล**
เซนต์เจมส์พาร์กเคยใช้ในการแข่งขันนัดอำลาสนาม เทสติโมเนียลแมตซ์ ของอลัน เชียเรอร์ และปีเตอร์ เบียร์ดสลี่ย์ ต่อมาเมื่อวันที่ 14 ตุลาคม ค.ศ. 2007 เคยใช้ในการแข่งขันนัดการกุศลระหว่าง ดยุกแห่งนอร์ทัมเบอร์แลนด์ กับ เอิร์ลแห่งเดอรัม ซึ่งเป็นทีมของอดีตนักเตะของนิวคาสเซิลและซันเดอร์แลนด์

**คอนเสิร์ต**
เซนต์เจมส์พาร์กเคยใช้เป็นสถานที่จัดคอนเสิร์ตของเดอะโรลลิงสโตนส์, บรูซ สปริงส์ทีน, ควีน, บ็อบ ดีแลน, ไบรอัน อดัมส์ และร็อด สจ๊วต

**ภาพยนตร์และรายการโทรทัศน์**
เซนต์เจมส์พาร์กเคยใช้ในการถ่ายทำภาพยนตร์เรื่อง โกล์ นอกจากนี้เซนต์เจมส์พาร์กยังเคยใช้ถ่ายทำรายการโทรทัศน์ เดอะเอ็กซ์แฟคเตอร์, บิ๊ก บราเธอร์ และเดอะแมตซ์ อีกด้วย

**ดูเพิ่ม**
 สโมสรฟุตบอลนิวคาสเซิลยูไนเต็ด

**อ้างอิง**

**แหล่งข้อมูลอื่น**
 เซนต์เจมส์พาร์ก, นิวคาสเซิลอะพอนไทน์
หมวดหมู่:สนามฟุตบอลในประเทศอังกฤษ
หมวดหมู่:สโมสรฟุตบอลนิวคาสเซิลยูไนเต็ด
หมวดหมู่:สนามฟุตบอลพรีเมียร์ลีก
หมวดหมู่:สนามกีฬาในโอลิมปิกฤดูร้อน 2012
หมวดหมู่:สนามกีฬาฟุตบอลชิงแชมป์แห่งชาติยุโรป 2028
หมวดหมู่:สิ่งก่อสร้างในนิวคาสเซิลอะพอนไทน์
หมวดหมู่:สนามกีฬาที่สร้างเสร็จในปี พ.ศ. 2435
ตลาดน้ำตลิ่งชัน

ตลาดน้ำตลิ่งชัน
ตลาดน้ำตลิ่งชัน เป็นตลาดน้ำริมคลองชักพระ  แขวงคลองชักพระ เขตตลิ่งชัน กรุงเทพมหานคร ตั้งขึ้นเมื่อปี พ.ศ. 2530 ตามนโยบายของผู้บริหารกรุงเทพ
ตลาดน้ำตลิ่งชัน ตั้งอยู่บริเวณหน้าสำนักงานเขตตลิ่งชัน เปิดดำเนินการในวันเสาร์-อาทิตย์ เวลา 07.00-17.00 น. มีสินค้ามากมายจัดจำหน่าย โดยช่วงแรกของทางเข้ามีไม้ดอกไม้ประดับจำหน่าย ถัดมาจะเป็นร้านขายขนมไทยและอาหารของฝาก ภายในตลาดนั้นได้มีการจัดทำเรือนแพลอยน้ำ ให้นักท่องเที่ยวได้ซื้ออาหารจากพ่อค้าแม่เค้าที่ขายบนเรือมานั่งรับประทานบนแพ  และมีบริการเรือนำเที่ยวพาไปยังสถานที่ท่องเที่ยวใกล้เคียง เช่น วัดปากน้ำภาษีเจริญ โดยซื้อตั๋วได้บนฝั่ง

**ประวัติ**
ลักษณะของร้านค้า
จำลอง ศรีเมือง ผู้ว่าราชการกรุงเทพมหานครเมื่อ พ.ศ. 2530 มีนโยบายจัดกิจกรรมเพื่อส่งเสริมการท่องเที่ยวตามนโยบายส่งเสริมการท่องเที่ยวไทย ได้วางแผนให้สำนักงานเขตต่าง ๆ เสนอกิจกรรมท่องเที่ยวของตัวเอง นายประชุม เจริญลาภ ผู้อำนวยการเขตตลิ่งชันในขณะนั้นรับนโยบายมาประชุมกับกำนัน ผู้ใหญ่บ้านและเจ้าหน้าที่ฝ่ายต่าง ๆ จึงเกิดแนวคิดว่าเขตตลิ่งชันมีเอกลักษณ์คือตลาดน้ำตั้งแต่ในอดีต จึงได้เสนอไปยังกรุงเทพมหานครและต่อมาได้รับการอนุมัติ 
สำนักงานเขตตลิ่งชันได้มองหาพื้นที่รอบเขต พบว่าบริเวณวัดช่างเหล็ก วัดตลิ่งชัน หน้าโรงเรียนตลิ่งชัน และหน้าสำนักงานเขตตลิ่งชันเป็นพื้นที่เหมาะสมในการทำเป็นตลาดน้ำ แต่สถานที่ที่เหมาะสมที่สุดคือหน้าสำนักงานเขตตลิ่งชัน เพราะสถานที่อื่นมีที่จอดรถไม่เพียงพอและแออัดไม่สามารถขยายพื้นที่ต่อไปได้ แต่บริเวณหน้าสำนักงานเขตตลิ่งชันมีที่จอดรถของทางสำนักเขต มีสวนสาธารณะ และยังตั้งอยู่ริมคลองที่สามารถสร้างแพริมน้ำได้ เริ่มแรกหลังประชาสัมพันธ์เรื่องตลาดน้ำก็มีคนสนใจเป็นจำนวนมาก ขอติดต่อเข้ามาขายของ ในช่วงแรกมี 20–30 ซุ้ม ภายหลังมีผู้ค้าเพิ่มขึ้น ประชาชนได้ช่วยกันออกทุนทรัพย์เพื่อสร้างโป๊ะแพริมคลองชักพระจำนวน 13 หลัง แต่จะแตกต่างจากตลาดน้ำดั้งเดิมคือมีลักษณะเป็นตลาดบกแต่มีการสร้างโป๊ะแพขึ้นริมน้ำ
จนเมื่อ พ.ศ. 2534 มีการเปลี่ยนแปลงองค์กรบริหารในสำนักงานเขตตลิ่งชัน ซึ่งไม่ได้ให้ความสนใจในการพัฒนาตลาดน้ำเท่าที่ควร เพราะผลตอบแทนค่อนข้างต่ำ ขาดงบประมาณจึงทำให้ตลาดน้ำถูกปล่อยปละละเลยจนทรุดโทรมลง กลุ่มผู้ค้าตลาดน้ำพยายามปรับปรุงพัฒนาแต่ก็ยังไม่คึกคักเหมือนตอนเริ่มเปิดใหม่ ในช่วงปี พ.ศ. 2535 แทบไม่มีนักท่องเที่ยวมาใช้บริการเลย 
จนกระทั่ง พ.ศ. 2541 เมื่อสำนักงานเขตตลิ่งชันเปลี่ยนชุดบริหารใหม่ เรืออากาศโทอิราวัสส์ ปัทมะสุคนธ์ มารับตำแหน่งผู้อำนวยการเขตตลิ่งชัน จึงเข้ามาปรับปรุงตลาดน้ำตลิ่งชันอีกครั้ง ประกอบกับในช่วงนั้นประเทศไทยอยู่ในช่วงปีอเมซิงไทยแลนด์ ได้มีการปรับปรุงซ่อมแพโป๊ะ ปรับปรุงสภาพแวดล้อม ที่จอดรถ วางแผนส่งเสริมการท่องเที่ยว กำหนดกิจกรรมอย่างต่อเนื่อง เช่น วันลอยกระทง วันสงกรานต์ ประเพณีชักพระ จึงทำให้ตลาดน้ำตลิ่งชันกลับมาคึกคักเหมือนเดิม

**อ้างอิง**

**แหล่งข้อมูลอื่น**
 100.456660 
หมวดหมู่:เขตตลิ่งชัน
หมวดหมู่:ตลาดน้ำในประเทศไทย
หมวดหมู่:ตลาดในกรุงเทพมหานคร
วิกิพีเดีย:ศาลาชุมชน/อภิปราย/สถานีย่อย:พระพุทธศาสนาแทบจะกลายเป็นสถานีร้าง

ผมแวะเวียนเข้ามาในสถานีย่อย:พระพุทธศาสนาเมื่อหลายเดือนก่อน มาบัดนี้แทบจะไม่มีอะไรเปลี่ยนแปลงเลย ยกเว้นบทความแนะนำซึ่งผมเป็นคนเปลี่ยน ผมอยากรู้ว่าชาววิกิพีเดียยังให้ความสำคัญกับสถานีย่อยนี้อยู่หรือเปล่าครับ
 --Mahatee 15:34, 13 พฤษภาคม 2552 (ICT)
: พฤกษาก็แทบร้างเช่นกัน ซึ่งเป็นเพราะผมไม่มีเวลามาดูแล --คุยกับผู้ใช้:Thanyakij|m̈assgo Aqua •ภาพ:WikiBotany tap.png 17:30, 13 พฤษภาคม 2552 (ICT)
:: เจี๊ยก! ดองนาน.. เดี๋ยวจะไล่ปรับปรุงสถานีพุทธให้ครับ >ผู้ใช้ Tmd | พูดคุย 22:07, 13 พฤษภาคม 2552 (ICT)
ขอบคุณสำหรับความเห็น คำแนะนำ และคำวิจารณ์ในบทความ  เมื่อคุณเห็นว่าบทความไหนควรปรับปรุงอย่าลังเลที่จะแก้ไข วิกิพีเดียเป็นเว็บไซต์ในลักษณะวิกิที่ทุกคนสามารถร่วมแก้ไขได้ โดยเลือกที่  ในส่วนบนของแต่ละบทความ ซึ่งการแก้ไขนั้นไม่จำเป็นจะต้องล็อกอิน (แม้ว่าจะมีข้อดีหลายอย่างถ้าล็อกอินก็ตาม) ทางวิกิพีเดียสนับสนุนให้ทุกคนกล้าแก้ไขบทความ เพื่อเป็นการกระตุ้นให้ทุกคนช่วยกันลงมือพัฒนาบทความให้ดีขึ้นกว่าเดิม ถ้าคุณไม่แน่ใจว่าจะเริ่มอย่างไร สามารถดูได้ที่การเริ่มต้นในวิกิพีเดีย และคำสั่งพื้นฐานในการใช้งาน และถ้าต้องการทดสอบสามารถลองได้ที่ทดลองเขียน --Manop | พูดคุย - (irc) 22:10, 13 พฤษภาคม 2552 (ICT)
ปรับปรุงทุกวันพระวันโกนดีไหมครับ ขอผู้ใช้จากสถานีอื่นก็ไปร่วมด้วยช่วยกันในวันที่ว่า ;-) --Kaew 06:14, 14 พฤษภาคม 2552 (ICT)
หลวงปู่แก้ว ทวีธมฺโม กล่าวประโยคหนึ่งไว้น่าสนใจว่า
-_-"
--25px    ผู้ใช้ Tmd | พูดคุย 09:41, 16 พฤษภาคม 2552 (ICT)
:: Mahatee ถาม "ผมอยากรู้ว่าชาววิกิพีเดียยังให้ความสำคัญกับสถานีย่อยนี้อยู่หรือเปล่าครับ"
:: ไอ้ขี้เมาตอบ ส่วนใหญ่เขาให้ความสำคัญกับบทความดารา นักร้อง คนเด่น คนดังมากกว่าครับ 
:: ไอ้ขี้เมา (หว่อบู้ต่ง-จงเหวิน) : ผู้ดูแลหน้าตาดีแห่งไร้สาระนุกรม : ก๊งเหล้ากันได้ 23:51, 17 พฤษภาคม 2552 (ICT)
เท่าที่ผมดู ไม่ใช่สถานีนี้สถานีเดียว แต่เป็นแทบทุกสถานีอย่าง ดนตรี การทหาร ขอแรงชาววิกิทุกท่านช่วยปรับปรุงสถานีที่ถูกดองด้วยครับ เพราะบางสถานีถูกดองข้ามปี ขอบคุณครับ
--เจ้าสำนักวัดสิ้นศรัทธาธรรม 17:33, 24 พฤษภาคม 2552 (ICT)
ขอบคุณครับที่เป็นห่วงเป็นใยสถานีย่อยการทหาร (เกี่ยวไหมเนี่ย) --Horus 17:40, 24 พฤษภาคม 2552 (ICT)
 เกี่ยวมั้งครับ ยังไงก็ช่วยๆกันหน่อนนะ --เจ้าสำนักวัดสิ้นศรัทธาธรรม 12:37, 26 พฤษภาคม 2552 (ICT)
: ผมว่านะ เราต่างก็ทำในงานที่เราถนัด อย่างผม หลักๆจะไปอยู่ที่ประวัติศาสตร์เอเชียตะวันออก การทหาร และวิศวกรรมศาสตร์ เพราะถนัดสามสายนี้ (จริงจริงโดนยุให้ทำโครงการสุราเมรัยเหมือนกัน แต่ของเดิมมันมั่วจนปวดหัวเลยเอาไว้ทีหลังดีกว่า) ดังนั้น เรื่องการเขียน ทำไปตามแต่กำลังที่มีเถิด สถานีอื่น ผมคงทำอะไรไม่ได้มากไปกว่าช่วยบำรุงรักษาหน่ะ คนเรามีความสนใจไม่เหมือนกันครับ ขอให้เข้าใจตรงนี้ด้วย (และอาจจะเป็นความจริงที่ว่าคนไทยส่วนใหญ่สนใจแต่เรื่องคนดัง ดารานักร้องกระมัง) --ไอ้ขี้เมา (หว่อบู้ต่ง-จงเหวิน) : ผู้ดูแลหน้าตาดีแห่งไร้สาระนุกรม : ก๊งเหล้ากันได้ 13:45, 26 พฤษภาคม 2552 (ICT)
ปรับปรุงแล้วนะครับ เพิ่มรายชื่อวัดไทยทั่วประเทศไป เพิ่มทีเดียว 76 บทความ 30,000+ รายชื่อ แต่อาจต้องเวียนไปช่วยปัดกวาดสถานีอื่นกันต่อไป ไม่ใช่สถานีนี้แห่งเดียว --taweethaも 17:30, 2 มิถุนายน 2552 (ICT)
รายชื่อตอนในเบ็นเท็นพลังเอเลี่ยน

รายชื่อตอนของการ์ตูนทีวีแอนิเมชันของประเทศสหรัฐอเมริกาเรื่อง เบ็นเท็นพลังเอเลี่ยน

**รายชื่อตอน**

**ฤดูกาลที่ 1**
ภาพ 
ตอนที่ 
ชื่อตอน 
วันออกอากาศ(ไทย)

1 
Return of Ben 10 Part I 
2 มกราคม พ.ศ. 2552 
เมื่อเบ็นโตขึ้นไป 5 ปีเขาได้เห็นตลับภาพอันหนึ่งที่ปู่ทิ้งไว้ เบ็นได้อ่านตลับนั้น และกำลังจะไปตามเกว็น แต่มีดีเอ็นเอเลี่ยนส์ตัวหนึ่งโผล่มา เมื่อเกว็นกลับมา เบ็นก็สวมออมนิทริกซ์อีกครั้ง หลังจากนั้นทั้งคู่ก็แอบซุ่มดูเควินใช้อาวุธวิทยาการสูงกว่าโลก เพื่อนเอเลี่ยนคนหนึ่งยอมไม่ได้ จึงได้ไปห้ามไว้ ระหว่างที่เกว็นต้านพวกดีเอ็นเอเลี่ยนส์ไว้ ออมนิทริกซ์ได้เปลี่ยนเป็นเจเนอเรชันที่ 2 ซึ่งมีเอเลี่ยน 10 ตัวชุดใหม่ (ดูเพิ่มในหน้าออมนิทริกซ์ 2) และพวกเขาก็ได้สงบศึกกันและร่วมมือปราบพวกดีเอ็นเอเลี่ยนส์

2 
Return of Ben 10 Part II 
2 มกราคม พ.ศ. 2552
พวกเขาทั้งสามได้แอบเข้าไปในฐานทัพของพวกดีเอ็นเอเลี่ยนส์และเข้าไปหาความลับ พวกเขาเจอร่องรอยบางอย่าง แต่โอกาสการทำภารกิจก็ยังไม่คืบหน้า พวกเขาถูกพวกดีเอ็นเอเลี่ยนส์รุม และเบ็นก็ได้แปลงร่างเป็นเอคโค่ เอคโค่
หมวดหมู่:เบ็นเท็นพลังเอเลี่ยน
แม็กคีย์ ซูลลีแวน

บริททานี่ "แม็กคีย์" ซัลลีแวน (วันเกิดของ บริททานี่ ซัลลีแวน เกิดในวันที่ 9 กันยายน ค.ศ. 1988) คือ นางแบบแฟชั่นชาวอเมริกัน และเป็นผู้ชนะในฤดูกาลที่ 11 ของรายการ อเมริกาส์เน็กซ์ท็อปโมเดล

**ชีวิตตั้งแต่เริ่มต้น**
แม็กคีย์มีบิดาและมารดาชื่อ ไมเคิล และ เกลย์ ซูลลีแวน และมีพี่น้องทั้งหมดสามคน, บริดเก็ตต์, จิมมี่ และ ไมกี้. สำเร็จการศึกษาจาก Ripon วิทยาลัย. และเธอยังเรียนศิลปะการต่อสู้จากแฟนของเธออีกด้วย. 
แม็กคีย์ยังเข้าร่วม Ripon วิทยาลัยและ majored ในรัฐบาลเคมีและชีววิทยา

**อเมริกาส์เน็ซ์ท็อปโมเดล**
แม็กคีย์มาสมัครเข้าแข่งขันในฤดูกาลที่ 9 ของ อเมริกาส์เน็กซ์ท็อปโมเดล, แต่คณะกรรมการบอกว่าเธอยังไม่มีสิ่งที่กรรมการมองหา. หลังการสมัครครั้งที่ 2 เธอก็ได้สมปรารถนาด้วยการต่อสู้กับผู้เข้าแข่งขันคนอื่นๆอีก 13 คนจนได้เป็นผู้ชนะเลิศของรายการ

ในการแข่งขันของฤดูกาลที่ 11 มีผู้เข้าแข่งชื่อ บริททานี่ อีก 2 คน ไทรา แบงส์(เจ้าของรายการ) จึงถามบริททานี่ ซูลลีแวนเพื่อหาชื่อใหม่ในการแข่งขัน บริททานี่ ได้เลือกชื่อ "แม็กคีย์" ซึ่งตั้งแต่เกิดแม่ตั้งชื่อให้เธอว่า "แม็กเค็นซี่" และชื่อนี้ยันเป็นชื่อนามแฝงที่เธอใช้ในโรงเรียนมัธยมของเธออีกด้วย. ก่อนเริ่มการแข่งขันเธอมีผมที่สีแดงและยาวถึงไหล่ ภายหลังการแปลงโฉม เธอมีผมสีดำและสั้นลง. ตลอดการแข่งขันแม็กคีย์ไม่เคยเป็นผู้ที่ทำได้แย่ในลำดับ 2 คนสุดท้ายเลย และการแข่งขันใน อัมสเตอร์ดัมเธอยังไปพบกับดีไซเนอร์ได้ถึง 4 ที่ (ทำได้ทุกที่ที่กำหนดให้ไปพบ)
ในการเป็นผู้ชนะของรายการเธอได้ไปถ่ายภาพลงปกนิตยสารเซเว่นทีนและอีก6หน้าในนิตยสาร เธอได้เซ็นสัญญากับบริษัทเครื่องสำอาง คัฟเวอร์ เกิร์ล และ เซ็นสัญญากับบริษัทนางแบบชื่อดังอย่างอีลิทโมเดล "ตอนนี้ฉันคืออเมริกาส์เน็กซ์ท็อปโมเดล, และตอนนี้คือการเริ่มต้น. ฉันได้รับประสมการมากขึ้นและจะจัดเก็บมันลงในช่องพลังงานของฉัน. มันเป็นความฝันที่กลายเป็นจริง. โอ้ พระเจ้าช่วย, ฉันได้เป็น อเมริกาส์เน็กซ์ท็อปโมเดลและฉันยังไม่อยากจะเชื่อเลย!" แม็กคีย์กล่าว

**อ้างอิง**
 America's Next Top Model portfolio date=2008-12-03 - Elite Model Management portfolio date=2008-12-20 - Mckey Sullivan at Facebook
*3124553
หมวดหมู่:นักแสดงอเมริกัน
หมวดหมู่:นางแบบอเมริกัน
หมวดหมู่:บุคคลจากรัฐอิลลินอย
อีวา มาร์ซิล

อีวา มาร์ซิลพิกฟอร์ด (Eva Marcille Pigford) เกิดในวันที่ 30 ตุลาคม ค.ศ. 1984 เธอคือ นักแสดงสาวชาวอเมริกัน, เจ้าของรายการโทรทัศน์ และ นางแฟชั่น, เธอเป็นผู้ชนะในฤดูกาลที่ 3 ของรายการ อเมริกาส์เน็กซ์ท็อปโมเดล และเป็นสาวชาวแอฟริกัน อเมริกันคนที่แรกที่ได้เป็นผู้ชนะ. โดยเธอใช้ชื่อว่า อีวา พิกฟอร์ด.

**ชีวิตตั้งแต่เริ่มต้น**
อีวา พิกฟอร์ด เกิดใน ลอสแอนเจลิส, แคลิฟอร์เนีย เธอเข้าเรียนโรงเรียนประถมที่ Raymond Avenue, และเข้าเรียนมัธยมที่โรงเรียน วอชิงตัน, เธอเข้าเรียนมหาลัยที่ คลากแอตแลนต้า มหาลัยในแอตแลนต้า, จอร์เจีย แต่อย่าไรก็ตามเธอก็จะไปเรียนต่อในไม่ช้า หลังจากได้เป็นผู้ชนะเลิศรายการ อเมริกาส์เน็กซ์ท็มเดล

**เรื่องงาน**

**นางแบบ**
อีวาเป็นผู้ชนะฤดูกาลที่ 3 ของรายการ อเมริกาส์เน็กซ์ท็อปโมเดลหลังจากการแข่งขันกับ  ยาย่า ดา คอสต้า และ  อแมนด้า สแวฟฟอร์ด. รางวัลที่เธอได้จากการชนะก็คือ เซ็นสัญญากับบริษัทเครื่องสำอาง คัฟเวอร์ เกิร์ล ขึ้นปกนิตยสาร แอลล์ และได้เซ็นสัญญากับบริษัท ฟอร์ด โมเดล
"นี่คือ ทอมบอย ตัวเล็กจาก เอล.เอ ที่ไม่เคยมีความสวย. ฉันไม่ใช่หญิงสาวที่น่ารักในโรงเรียน. ฉันเป็นคนที่เตี้ยที่สุดในฤดูกาลแต่ฉันก็คือ อเมริกาส์เน็กซ์ท็อปโมเดล. และใครที่รู้สึกในทางด้านนี้ เหมือนที่ฉันรู้สึก... ระวังไว้โลก อีวา มาแล้ว อ่า!"
อีวา ได้ขึ้นบนหน้าปกของ Brides Noir, วูเม็น เฮลธ์ และ ฟิตเนส (ในเดือนพฤษภาคม ค.ศ. 2005)นิตยสาร คิง (ในเดือนมิถุนายน ค.ศ. 2005)ไอโอน่า (ในเดือนพฤศจิกายน ค.ศ. 2005)และนิตยสารอีกมากมาย 
ในวันที่ 5 พฤศจิกายน ค.ศ. 2006 เธอไปพบผู้จัดการของเธอ เบ็นนี่ มาดีน่า และ ไทร่า แบงส์. หลังจากที่พบกับมาดีน่า และ คุณแบงส์แล้ว เธอจะใช้ชื่อ อีวา มาร์ซิลล์ (โดยเป็นชื่อกลางของเธอ).
ในตอนนี้ อีวา ได้เซ็นสัญญากับบริษัทนางแบบ แอล.เอ โดยได้จากการแนะนำตอนที่เธอไปออกรายการ อเมริกาส์เน็กซ์ท็อปโมเดล:ตอนแฉ่แหลก  ทาง CW และเธอยังได้รับเลือกให้เป็น ท็อป โมเดล อิน แอ็คชั่น ในการรายการ อเมริกาส์เน็กส์ท็อปโมเดล(ในฤดูกาลที่ 12)อีกด้วย

**ด้านการแสดง**
อีวาได้ไปแสดงในละครต่างๆของทางช่อง UPN และ CW มากมายเช่น เควิ้น ฮิลล์, สแมลวิลล์, เอเวอร์รี่บอร์ดี้ เฮท คริส, เดอะ เกม และใน ไทเลอร์ เพอร์รี่ เฮ้าส์ ออฟ แพย์น.
เธอเป็นเจ้าของรายการออกอากาศทางช่อง BET ชื่อว่า มาย โมเดล ลุค แบทเทิล แดน ยัว โมเดล. เธอยังได้เล่นมิวสิกสีดีโออีกมากมายเช่น "เบบี้"โดย แองจี้สโตน (ร้องร่วมด้วย เบ็ตตี้ ริช),เพลงต่างๆของ ฟิฟตี้ เซ็นท์, "ไอ เก็ต มันนี่", "เจมี่ ฟ็อกก์", "ดีเจ เพลย์ อะ เลิฟ ซอง" โดย ลิล'คิม, "ไอ โนว ยู ซี มี" และ "ออน แอนด์ ออน" โดย มิสซี่ แอลเลี่ยท
และเธอได้แสดงในภาพยนตร์ต่างๆ เช่น เดอะ วอล์ค, ครอสโซเวอร์ และ ไอ ติ้ง ไอ เลิฟ มาย วิฟ 

**อ้างอิง**
 name=Eva Pigford
หมวดหมู่:นักแสดงอเมริกัน
หมวดหมู่:นางแบบอเมริกัน
หมวดหมู่:บุคคลจากลอสแอนเจลิส
หมวดหมู่:ชาวอเมริกันเชื้อสายแอฟริกา
หมวดหมู่:ชาวอเมริกันเชื้อสายปวยร์โตรีโก
ราวีโอลี

ราวีโอลีทรงสี่เหลี่ยม
ราวีโอลี (ravioli) เป็นพาสตาชนิดหนึ่ง มีลักษณะเป็นแป้งแผ่นบางประกบกันและห่อไส้ข้างใน รูปแบบเดียวกับเกี๊ยวของประเทศจีน ซึ่งสามารถทำได้ในหลายรูปทรง เช่น ทรงสี่เหลี่ยมจัตุรัส สี่เหลี่ยมผืนผ้า สี่เหลี่ยมขนมเปียกปูน ทรงครึ่งวงกลม หรือทรงกลมก็ได้
การใส่ไส้ในของราวีโอลีสามารถใส่ได้หลายชนิด เช่น ไส้เนื้อ ไส้ไก่ ไส้ปลา หรือไส้เนยก็ได้ แต่ต้นตำหรับดั้งเดิมของอิตาเลียนจะใช้เนยรีกอตตาขูดผสมกับผักต่าง ๆ เช่น ผักโขม ผักกาด หรืออาจจะผสมมันบด เห็ด ฟักทอง เกาลัด อาร์ทิโชกก็ได้ แต่ขณะในประเทศอิสราเอลนิยมเลือกที่จะใช้มันเทศมากกว่า

**การทำอาหาร**
โดยปกติแล้วจะนิยมทำราวีโอลีให้สุกด้วยการทอดหรือลวกน้ำร้อน จากนั้นราดด้วยซอสมะเขือเทศแล้วโรยด้วยผักชีฝรั่งก่อนเสริฟ
ปัจจุบันมีผลิตภัณฑ์ราวีโอลีทอดกรอบไส้เนย ไส้เนื้อสำเร็จรูปพร้อมซอสวางขายในท้องตลาดด้วยเช่นกัน ซึ่งดัดแปลงมาจากต้นตำรับการทำอาหารของชาวเกาะซิซิลี ที่นิยมทำราวีโอลีไส้หวานทอดกรอบรับประทานในช่วงคริสต์มาส 

**อ้างอิง**

**แหล่งข้อมูลอื่น**
หมวดหมู่:พาสตา
พระเจ้ามกจงแห่งโครยอ

พระเจ้ามกจงแห่งโครยอ (5 กรกฎาคม ค.ศ. 980 – 2 มีนาคม ค.ศ. 1009) จักรพรรดิองค์ที่ 7 แห่งราชวงศ์โครยอ (ค.ศ. 997 - ค.ศ. 1009) 

**พระราชประวัติ**
พระเจ้ามกจงแห่งโครยอมีพระนามเดิมว่า องค์ชายวังซง แห่ง ฮวางจู เป็นพระราชโอรสของพระเจ้าคยองจง อย่างไรก็ตาม เมื่อพระราชบิดาสวรรคต พระองค์ยังคงเด็กเกินไปที่จะขึ้นครองราชย์ ทำให้องค์ชายวังชี พระปิตุลา ขึ้นครองราชย์เป็นพระเจ้าซองจงแห่งโครยอ พระเจ้ามกจงจึ้งขึ้นครองราชย์หลังพระปิตุลาสวรรคตใน ค.ศ. 997 และเลือกพระนางฮ็อนแอ พระราชมารดา เป็นผู้สำเร็จราชการแทนพระองค์
พระเจ้ามกจงเป็นที่รู้จักจากการปฏิรูป Jeonsigwa (ระบบการจัดสรรที่ดิน) รวมถึงความพยายามในการปรับโครงสร้างระบบการทหารและสร้างปราสาทเปียงยางขึ้นใหม่ เพื่อเสริมความแข็งแกร่งให้กับแนวป้องกันทางเหนือของโครยอในช่วงต้นรัชสมัยของพระองค์ พระองค์ยังจำถึงแผนการโค่นล้มพระองค์ของพระราชมารดากับ Kim Ch'i-yang คู่รัก 
พระนางชอนชูครั้งพระนางมุนด็อกสิ้นพระชนม์ พระนางได้นำองค์หญิงซอนพระธิดาของพระนางมุนด็อกมาเลี้ยงดูที่วังมยองบก เมื่อองค์ชายวังซงขึ้นครองราชย์ พระนางจึงให้องค์หญิงซอนอภิเษกกับพระเจ้ามกจงและพระราชทานนามว่า สมเด็จพระราชินีซอนจอง เนื่องจากในขณะนั้นราชวงศ์เหลียวของแคว้นคิตัน ได้ทำสงครามกับอาณาจักรโครยอ พระนางชอนชูได้นำทัพทำสงครามอย่างต่อเนื่องกับราชวงศ์เหลียว ครั้งแคว้นคิตันได้ยกทัพใหญ่ทหาร 300,000 นาย มาบุกโครยอเข้ายึดเมืองแคซองไว้ พระเจ้ามกจงพร้อมกับพระนางชอนชูและพระนางซอนจองจึงได้ลี้ภัยไปที่วังมยองบก พระเจ้ามกจงถูกทหารคิตันตามฆ่า แต่พระนางชอนชูปกป้องไว้ ครั้งสงครามยุติลงพระเจ้ามกจงสละราชบัลลังก์ให้องค์ชายวังซุน โอรสของพระนางฮอนจองพระขนิษฐาของพระนางชอนชูขึ้นครองราชย์เป็นพระเจ้าฮย็อนจง แต่ขุนนางกลุ่มชิลลาที่กุมอำนาจหลังพระเจ้ามกจงสละราชบัลลังก์เกรงว่าพระนางชอนชูจะหวนมามีอำนาจในราชสำนักอีก จึงได้ลอบปลงพระชนม์พระเจ้ามกจง ทำให้พระนางชอนชูและพระนางซอนจองโกรธแค้นอย่างมาก จึงได้ลอบสังหารขุนนางกลุ่มซิลลาจนหมดสิ้นจากราชสำนัก จนพระนางชอนชูสวรรคตเมื่อ ค.ศ. 1029                    
พระเจ้ามกจงเสด็จสวรรคตเมื่อปี ค.ศ. 1009 รวมพระชนมายุได้ 29 พรรษา

**พระราชวงศ์**
พระราชบิดา พระเจ้าคยองจง (경종, 景宗)
*พระราชมารดา สมเด็จพระจักรพรรดินีฮอนแอ  ตระกูล ฮวางโบ แห่ง ฮวางจู (헌애왕후 황보씨, 獻哀王后) พระราชธิดาของพระเจ้าแทจง กับ พระนางซอนอึย
พระมเหสี
*สมเด็จพระจักพรรดินีซอนจอง ตระกูล ฮวางโบ แห่ง ฮวางจู (선정왕후 유씨, 宣正王后 劉氏) พระราชธิดาของพระเจ้าซองจงกับสมเด็จพระราชินีมุนด๊อก ตระกูล ฮวางโบ แห่ง ฮวางจู
พระสนม
*พระสนมโยซอกแทก ตระกูลคิม (요석택궁인 김씨, 邀石宅宮人 金氏)

**อ้างอิง**
 cite web|url=http://www.doopedia.co.kr/doopedia/master/master.do?_method=view&MAS_IDX=101013000841272|script-title=ko:목종|publisher=Doosan Encyclopedia|language=ko
หมวดหมู่:ราชวงศ์โครยอ
มกจง
1009
คอกโครัลลีไซมอนส์

คอกโครัลลีไซมอนส์ (Quacquarelli Symonds) (QS) เป็นบริษัทเอกชนทำธุรกิจในด้านการศึกษาก่อตั้งใน พ.ศ. 2533 โดย Nunzio Quacquarelli โดยบริษัทมีการให้ข้อมูลในด้านการศึกษารวมถึงจัดทำอันดับมหาวิทยาลัยในชื่อ QS Top Universities
บริษัทตั้งอยู่ที่ประเทศอังกฤษ

**อ้างอิง**

**แหล่งข้อมูลอื่น**
  เว็บไซต์ QS date=2011-02-02 
หมวดหมู่:การจัดอันดับสถาบันอุดมศึกษา
หมวดหมู่:พิพิธภัณฑ์ในจังหวัดอุตรดิตถ์

อุตรดิตถ์
หมวดหมู่:สถานที่ท่องเที่ยวในจังหวัดอุตรดิตถ์
หมวดหมู่:สิ่งก่อสร้างในจังหวัดอุตรดิตถ์
หมวดหมู่:การศึกษาในจังหวัดอุตรดิตถ์
ปราสาทโบเดียม

ปราสาทโบเดียม (Bodiam Castle) เป็นปราสาทที่ตั้งอยู่ที่โรเบิร์ตสบริดจ์ อีสต์ซัสเซกซ์ในสหราชอาณาจักร กล่าวกันว่าปราสาทโบเดียมเป็นตัวอย่างที่ดีที่สุดตัวอย่างหนึ่งของการสร้างปราสาทแบบมีคูล้อมรอบของสมัยปลายยุคกลาง แม้ว่าโบเดียมเป็นปราสาทขนาดเล็กที่ไม่ใหญ่พอที่จะเป็นที่พักของทหารเป็นจำนวนมากแต่ก็เหมาะสมกับการป้องกันตัวเองได้จากก่อความไม่สงบในท้องถิ่นหลังจากการปฏิวัติชาวนาในอังกฤษ หรือการรับรองพ่อค้าหรือบุคคลสำคัญจากต่างประเทศ
ปราสาทโบเดียมก่อสร้างเมื่อปี ค.ศ. 1385สำหรับเซอร์เอ็ดเวิร์ด ดาลิงริกก์ (Sir Edward Dalyngrigge) อดีตอัศวินในสมเด็จพระเจ้าเอ็ดเวิร์ดที่ 3 แห่งอังกฤษ ที่กล่าวกันว่าสร้างตามพระบรมราชโองการของสมเด็จพระเจ้าริชาร์ดที่ 2 ที่ทรงขอให้สร้างเพื่อเป็นการป้องกันบริเวณนั้นจากการรุกรานของฝรั่งเศส ภายในปี ค.ศ. 1434 หลานของริชาร์ดหลานของดาลิงริกก์ก็มาพำนักอยู่ที่ปราสาท จากการศึกษาเมื่อไม่นานมานี้ก็พบว่าการสร้างปราสาทเป็นการสร้างเพื่อเป็นการแสดงความมีหน้ามีตามากกว่าที่จะเป็นสิ่งก่อสร้างสำหรับการป้องกันการรุกรานจากศัตรูอย่างมีประสิทธิภาพตามที่เคยเชื่อกัน ข้อเสนอนี้มีหลักฐานประกอบเพราะกำแพงปราสาทโบเดียมมีความหนาเพียงสองสามฟุตซึ่งถือว่าบางเกินกว่าที่จะใช้ในการป้องกันอันตรายที่จริงจังได้

**อ้างอิง**

**ดูเพิ่ม**
 ปราสาท

**แหล่งข้อมูลอื่น**
หมวดหมู่:ทรัพย์สินขององค์การอนุรักษ์แห่งชาติ
โบเดียม
หมวดหมู่:สิ่งก่อสร้างในเทศมณฑลอีสต์ซัสเซกซ์
หมวดหมู่:สิ่งก่อสร้างภายใต้การพิทักษ์ระดับ 1
หมวดหมู่:ปราสาทในสหราชอาณาจักร

ปราสาทโบเดียมในอังกฤษ
 หัวข้อนี้ใช้สำหรับสิ่งก่อสร้างที่มีลักษณะเป็นปราสาท หรือ สิ่งก่อสร้างที่เรียกว่า “ปราสาท” ที่ตั้งอยู่ในสหราชอาณาจักร
 ถ้าเป็นสิ่งก่อสร้างประเภทอื่นดูที่:
:* :หมวดหมู่:พระราชวังในสหราชอาณาจักร สำหรับที่ประทับของพระมหากษัตริย์
:* :หมวดหมู่:วังและพระราชวังในสหราชอาณาจักร สำหรับวังหรือสิ่งก่อสร้างมีขนาดใหญ่โตเช่นวัง
:* :หมวดหมู่:คฤหาสน์ในสหราชอาณาจักร สำหรับคฤหาสน์
 ถ้าเป็นส่วนประกอบของสิ่งก่อสร้างของปราสาทก็ใช้ :หมวดหมู่:ส่วนประกอบของปราสาท
สหราชอาณาจักร
หมวดหมู่:สิ่งก่อสร้างในสหราชอาณาจักร
หมวดหมู่:คฤหาสน์ในสหราชอาณาจักร
หมวดหมู่:สถานที่ท่องเที่ยวในสหราชอาณาจักร
ปราสาทวอริก

ปราสาทวอริก (Warwick Castle, ˈwɒrɪk ฟัง) เป็นปราสาทสมัยกลางที่ตั้งอยู่ที่เมืองวอริกในเทศมณฑลวอริกเชอร์ สหราชอาณาจักร ตัวปราสาทตั้งอยู่บนเนินบนโค้งแม่น้ำเอวอน สร้างโดยสมเด็จพระเจ้าวิลเลียมที่ 1 แห่งอังกฤษ เมื่อปี ค.ศ. 1068 ที่ตั้งอยู่ภายในหรือติดกับบะระห์แองโกล-แซ็กซอนแห่งวอริก จุดประสงค์ของสิ่งก่อสร้างก็เพื่อใช้เป็นป้อมปราการในการป้องกันการโจมตีมาจนถึงคริสต์ศตวรรษที่ 17 เมื่อฟุล์ค เกรวิลล์ บารอนบรุคที่ 1 (Fulke Greville, 1st Baron Brooke) เปลี่ยนไปเป็นคฤหาสน์ชนบท (country house) ปราสาทวอริกเป็นของตระกูลเกรวิลล์ผู้มีบรรดาศักดิ์เป็นเอิร์ลแห่งวอริกระหว่างปี ค.ศ. 1759 จนถึงปี ค.ศ. 1978
ตั้งแต่ปี ค.ศ. 1088 ปราสาทวอริกเป็นของเอิร์ลแห่งวอริก และเป็นการแสดงถึงสัญลักษณ์ของความมีอำนาจ ปราสาทถูกยึดในปี ค.ศ. 1153 โดยเฮนรีแห่งอ็องฌูผู้ต่อมาขึ้นครองราชย์เป็นพระเจ้าเฮนรีที่ 2 แห่งอังกฤษ ปราสาทเคยใช้เป็นที่จำขังนักโทษรวมทั้งนักโทษจากยุทธการที่ปัวตีเย (Battle of Poitiers) ในคริสต์ศตวรรษที่ 14 เมื่อริชาร์ด เนวิลล์ เอิร์ลที่ 16 แห่งวอริก หรือที่รู้จักกันว่า “วอริกผู้สร้างกษัตริย์” มาเป็นเจ้าของในคริสต์ศตวรรษที่ 15 ปราสาทวอริกก็กลายเป็นที่จำขังพระมหากษัตริย์อังกฤษ สมเด็จพระเจ้าเอ็ดเวิร์ดที่ 4 ปราสาทวอริกได้รับการเปรียบเทียบกับปราสาทวินด์เซอร์ในด้านขนาด, ค่าก่อสร้าง และฐานะ
ตั้งแต่ก่อสร้างมาในคริสต์ศตวรรษที่ 11 โครงสร้างของปราสาทก็ได้รับการเปลี่ยนแปลงโดยการเพิ่มหอและออกแบบบริเวณที่อยู่อาศัยใหม่ เดิมปราสาทสร้างด้วยไม้แบบปราสาทเนิน แต่ต่อมาสร้างใหม่ด้วยหินในคริสต์ศตวรรษที่ 12 ระหว่างสงครามร้อยปี ด้านหน้าที่ตรงกันข้ามกับเมืองก็ได้รับการเสริมสร้างให้แข็งแรงขึ้นซึ่งทำให้กลายเป็นตัวอย่างที่เป็นที่รู้จักกันดีของสถาปัตยกรรมทางการทหารในคริสต์ศตวรรษที่ 14
ในคริสต์ศตวรรษที่ 17 ลานปราสาทก็เปลี่ยนไปเป็นสวน ในปี ค.ศ. 1978 เดอะทูโซส์กรูป (The Tussauds Group) ก็ซื้อปราสาทและเปลี่ยนเป็นสถานที่ท่องเที่ยว ปราสาทอยู่ภายใต้การคุ้มครองของสิ่งก่อสร้างโบราณภายใต้การพิทักษ์ (Scheduled monument) และเป็นสิ่งก่อสร้างภายใต้การพิทักษ์ ระดับ 1

**อ้างอิง**


**ดูเพิ่ม**
 ปราสาท

**แหล่งข้อมูลอื่น**

**ระเบียงภาพ**
ไฟล์:Warwick Castle Plan.svg|ผังปราสาท
ไฟล์:WarwickCastle004.JPG|มองจากด้านบนเข้ามายังที่อยู่อาศัยภายในปราสาท
ไฟล์:WarwickCastle001.JPG|ด้านหนึ่งของปราสาท
ไฟล์:WarwickCastle Mill01.JPG|ด้านหนึ่งของปราสาท
ไฟล์:Torres del Oso y de Clarence.JPG|ลานด้านหนึ่งของปราสาท
ไฟล์:Warwickside.jpg|ด้านที่ติดกับลำน้ำ
ไฟล์:WarwickCastle GuyTower02.JPG|หอ
ไฟล์:Warwick Castle Peacock Garden.jpg|สวนนกยูง
ไฟล์:WarwickCastle003.JPG|เครื่องมือขว้างหินที่ใช้ในยุทธการในยุคกลาง
ไฟล์:WarwickCastle002.JPG|ทิวทัศน์มองจากปราสาท
หมวดหมู่:สถาปัตยกรรมในคริสต์ทศวรรษ 1060
หมวดหมู่:สิ่งก่อสร้างในคริสต์ศตวรรษที่ 11
หมวดหมู่:สิ่งก่อสร้างในคริสต์ทศวรรษ 1060
วอริก
หมวดหมู่:สิ่งก่อสร้างในเทศมณฑลวอริกเชอร์
หมวดหมู่:สถาปัตยกรรมสมัยกลาง
หมวดหมู่:สิ่งก่อสร้างภายใต้การพิทักษ์ระดับ 1
หมวดหมู่:สิ่งก่อสร้างแบบโรมาเนสก์
มันเฟรท ฟ็อน ริชท์โฮเฟิน

ร้อยเอก มันเฟรท อัลเบร็ชท์ ไฟรแฮร์ ฟ็อน ริชท์โฮเฟิน (Manfred Albrecht Freiherr von Richthofen) เป็นนักบินเครื่องบินรบของจักรวรรดิเยอรมันในช่วงสงครามโลกครั้งที่หนึ่ง เจ้าของสมญานาม "บารอนแดง" (Red Baron) เขาถูกบันทึกสถิติทางการว่าสามารถยิงเครื่องบินฝ่ายตรงข้ามตกถึง 80 ลำ โดยมีข้อมูลที่ยังไม่ได้รับการยืนยันว่าอาจจะถึง 100 ลำ เขามีพี่ชายที่เป็นเสืออากาศเช่นกัน ชื่อ โลทาร์ ฟ็อน ริชท์โฮเฟิน
มันเฟรท ไฟรแฮร์ ฟ็อน ริชท์โฮเฟิน เกิดที่เมืองไคลน์บวร์ค ใกล้เบร็สเลา (ปัจจุบันอยู่ในโปแลนด์) จักรวรรดิเยอรมัน เมื่อวันที่ 2 พฤษภาคม ค.ศ. 1892 เป็นบุตรคนที่สองของครอบครัวขุนนางปรัสเซียระดับสูง บิดาของเขาคือพันตรี อัลเบร็ชท์ ฟิลลิพ คาร์ล ยูลีอุส ไฟรแฮร์ ฟ็อน ริชท์โฮเฟิน (Albrecht Philipp Karl Julius Freiherr von Richthofen) มารดาคือ ท่านหญิงคูนีกุนเดอ ฟ็อน ชิคฟุส อุนท์ น็อยดอร์ฟ (Kunigunde von Schickfuss und Neudorff) ทายาทชายทุกคนที่เกิดในตระกูลนี้จะมีบรรดาศักดิ์ขุนนางตั้งแต่เกิดเป็น ไฟรแฮร์ (Freiherr) ซึ่งรวมถึงมันเฟรท บรรดาศักดิ์นี้เทียบเท่าบรรดาศักดิ์บารอนของหมู่เกาะอังกฤษ มันเฟรทขับเครื่องบินสีแดง ฝ่ายอังกฤษจึงตั้งฉายาให้ว่า "บารอนแดง"
เครื่องบินของเขาถูกยิงตกเมื่อวันที่ 21 เมษายน ค.ศ. 1918 เวลา 11 นาฬิกา ขณะบินเหนือสันมอร์ล็องกูร์ใกล้แม่น้ำซอม อำเภอโว-ซูร์-ซอม ทางตอนเหนือของประเทศฝรั่งเศส เขาได้รับบาดเจ็บจากกระสุนที่หัวใจและปอด และเสียชีวิตในท่าขับเครื่องบินปกติ ศพของริชท์โฮเฟินได้รับการทำพิธีฝังอย่างสมเกียรติโดยทหารไตรภาคีเมื่อวันที่ 22 เมษายน ค.ศ. 1918 ในครั้งแรกหลุมศพของเขาอยู่ที่หมู่บ้านแบร์ต็องกล์ ใกล้เมืองอาเมียง ทางตอนเหนือของฝรั่งเศส ต่อมาจึงมีการเคลื่อนย้ายศพไปฝังในเยอรมนี

**อ้างอิง**

**แหล่งข้อมูลอื่น**
  Complete text of The Red Fighter Pilot by Manfred von Richthofen date=2007-01-08  at The War Times Journal-  Red Baron Foundation "Richthofen-Poland-Swidnica"-  NOVA "Who Killed the Red Baron?"-  Manfred von Richthofen: 80 Aerial victories date=2007-01-03 
1918
หมวดหมู่:บารอนแห่งเยอรมนี
หมวดหมู่:ไฟรแฮร์
หมวดหมู่:ร้อยเอก
หมวดหมู่:ทหารอากาศชาวเยอรมัน
หมวดหมู่:นักบินทหารบก
หมวดหมู่:เสืออากาศชาวเยอรมัน
หมวดหมู่:เสืออากาศในสงครามโลกครั้งที่หนึ่ง
หมวดหมู่:นักบินที่เสียชีวิตจากการถูกยิงตก
หมวดหมู่:ผู้ได้รับพัวร์เลอเมรีท (ชั้นทหาร)
หมวดหมู่:บุคคลจากวรอตสวัฟ
สายล่อฟ้า

โบสถ์ไม้ที่ติดตั้งสายล่อฟ้าและสายดินไฟล์:Prokop Divis rodny domek edit.jpg|thumb|อุปกรณ์ที่เรียกว่า "Machina meteorologica" ประดิษฐ์โดยพรอคอป ดิวิช ทำงานคล้ายกับสายล่อฟ้า|left
สายล่อฟ้า เป็นอุปกรณ์ที่คิดประดิษฐ์ขึ้นโดย เบนจามิน แฟรงคลิน เนื่องจากเขาไม่เข้าใจฟ้าผ่า จึงสร้างเครื่องมือที่เรียกว่า “สายล่อฟ้า” เพื่อเป็นอุปกรณ์ที่ใช้ในการถ่ายเทประจุไฟฟ้าจากก้อนเมฆ โดยตรงปลายแหลมของสายล่อฟ้าจะมีสนามไฟฟ้าที่ค่อนข้างแรงกว่าที่อื่น สนามไฟฟ้านี้จะเหนี่ยวนำโมเลกุลของอากาศให้เข้ามาใกล้ ๆ แล้วรับประจุไฟฟ้าส่วนเกินไป ทำให้ลดความต่างศักย์ที่เกิดขึ้นระหว่างก้อนเมฆและหลังคาลง โดยการนำผ่านสายเหนี่ยวนำลงสู่พื้นดิน
ทั้งนี้ฟ้าผ่านั้นสร้างความตื่นตระหนกแก่มนุษย์ในช่วงแรก ๆ อย่างมากและผู้คนในปัจจุบันยังคงกลัวฟ้าผ่าอยู่ ซึ่งประกายฟ้าที่เกิดขึ้นสามารถทำลายสิ่งที่มันผ่าได้มากมาย อีกทั้งมันยังสามารถผ่าคนได้ ซึ่งส่วนใหญ่ คนที่ถูกผ่านั้นเสียชีวิต

**อ้างอิง**

**แหล่งข้อมูลอื่น**
 " Researchers find that blunt lightning rods work best date=2009-12-14 ". USA Today. (06/10/2002)- Federal Aviation Administration, " FAA-STD-019d, Lightning and surge protection, grounding, bonding and shielding requirements for facilities and electronic equipment date=2009-08-21 ".  National Transportation Library, 2002-08-09.- Kithil, Richard, " Lightning Rods: Recent Investigations date=2005-09-01 ".  National Lightning Safety Institute, September 26, 2005.- Kithil, Richard, " Should Lightning Rods be Installed? date=2005-09-23 ". National Lightning Safety Institute, September 26, 2005.- Kithil, Richard, " Fundamentals of Lightning Protection date=2005-10-18 ". National Lightning Safety Institute, September 26, 2005.- Nailen, Richard L., " Lightning controversy goes on date=2009-02-14 ", The Electrical Apparatus, February 2001.-  Lightning Safety Alliance education page- Richard Owen, Wm S Orr, John Radford Young, Alexander Jardine, Robert Gordon Latham, Edward Smith, William Sweetland Dallas, Orr's Circle of the Sciences,  Atmospheric Electricity—Theory of Lightning-rods W.S. Orr 1855.- February 1919 Popular Science article about Lightning Arresters and how they were used in early AC and DC power distribution systems, Electrical Devices and How They Work, Part 14: Lightning Arresters, Popular Science monthly, February 1919, 5 unnumbered pages, Scanned by Google Books: http://books.google.com/books?id=7igDAAAAMBAJ&pg=PT17 
หมวดหมู่:สายฟ้า
หมวดหมู่:ความปลอดภัยทางไฟฟ้า
หมวดหมู่:สิ่งประดิษฐ์ของสหรัฐ
ซีล

ซีล อาจหมายถึง- ซีล (นักดนตรี) นักดนตรีจากอังกฤษ- ซีล (วงดนตรี) วงดนตรีจากประเทศไทย- หน่วยทำลายใต้น้ำจู่โจม (สหรัฐ) หน่วยทำลายใต้น้ำจู่โจม กองทัพเรือสหรัฐอเมริกา (ย่อมาจาก SEa, Air, Land)- หน่วยทำลายใต้น้ำจู่โจม (ประเทศไทย) (SEAL) ในหน่วยปฏิบัติการสงครามพิเศษทางเรือ กองทัพเรือ- ซีลออนไลน์ เกมออนไลน์จากประเทศเกาหลี- ซีล ฉนวนป้องกันการรั่วไหลในระบบกลไก- ในภาษาอังกฤษ ซีล หมายถึง แมวน้ำ
สโมสรฟุตบอลสระบุรี

สโมสรฟุตบอลสระบุรี เป็นอดีตสโมสรฟุตบอลในประเทศไทย โดยเป็นทีมจากจังหวัดสระบุรี

**ชื่อสโมสร**
 ฤดูกาล 2552	  เลกแรก สระบุรี เลกสอง ขุนศึกสระบุรี- ฤดูกาล 2553      สระบุรี- ฤดูกาล 2554 – 2557      กัลฟ์ สระบุรี เอฟซี- ฤดูกาล 2558      เลกแรก กัลฟ์ สระบุรี เอฟซี เลกสอง สระบุรี เอฟซี

**ประวัติสโมสร**
เมื่อวันที่ 27 มีนาคม พ.ศ. 2552 ที่ห้องประชุมสนามกอล์ฟสระบุรี ทวีชัย ตลับทอง นายกสมาคมกีฬาจังหวัดสระบุรี พร้อมด้วยนายวีระพล อดิเรกสาร ผู้จัดการทีมฟุตบอลสระบุรี ร่วมกันแถลงข่าว การแข่งขันฟุตบอลลีกภูมิภาค ดิวิชัน 2 ภาคกลางและภาคตะวันออก ฤดูกาล 2552 ซึ่งจะทำการแข่งขันกันตั้งแต่ปลายเดือนมีนาคมไปจนถึงเดือนกันยายน พ.ศ. 2552 รวม 22 นัด
ในวันที่ 2 กุมภาพันธ์ พ.ศ. 2559 เว็บเพจอย่างเป็นทางการของสโมสรได้ออกมายืนยันว่าทางสโมสรได้รับการสนุนจาก บริษัท อาร์เอส จำกัด (มหาชน)
ในวันที่ 3 กุมภาพันธ์ พ.ศ. 2559 การเจรจาระหว่างสระบุรี เอฟซี กับบริษัท อาร์เอส จำกัด (มหาชน) ประสบความล้มเหลวทำให้ วีระพล อดิเรกสาร ประธานสโมสรประกาศถอนทีมจากไทยพรีเมียร์ลีก กลับไปเล่นในลีกภูมิภาค ดิวิชั่น 2 ตามเดิม

**สถิติต่าง ๆ ของสโมสร**
1ลีกภูมิภาค ดิวิชั่น 2 รอบแชมเปียนส์ลีก กลุ่ม A

**อ้างอิง**

**แหล่งข้อมูลอื่น**
  เว็บไซต์สระบุรี เอฟ ซี-  เฟซบุ๊คแฟนเพจกัลฟ์ สระบุรี เอฟซี
หมวดหมู่:สโมสรในไทยลีก
หมวดหมู่:สโมสรฟุตบอลในจังหวัดสระบุรี
หมวดหมู่:สโมสรฟุตบอลที่ก่อตั้งในปี พ.ศ. 2543
หมวดหมู่:สโมสรฟุตบอลที่ยุบทีมในปี พ.ศ. 2559
หมวดหมู่:สโมสรฟุตบอลที่ยุบทีมในประเทศไทย
บาตร

บาตรพระ
บาตรเป็นหนึ่งในอัฐบริขาร เป็นของที่พระภิกษุและสามเณรใช้ในการบิณฑบาต

**ลักษณะของบาตรในพระธรรมวินัย**
พระพุทธองค์ทรงบัญญัติไว้ว่าบาตรมี 2 ชนิดเท่านั้นคือบาตรดินเผาและบาตรเหล็กรมดำ โดยมีขนาดตั้งแต่ 7-11 นิ้ว และพระพุทธองค์ทรงห้ามไม่ให้ภิกษุใช้บาตรที่ทำจากวัสดุที่มีค่าเช่น เงิน ทอง ทองเหลือง ทองแดง
ในปัจจุบัน วัดส่วนใหญ่อนุโลมให้ใช้บาตรที่ทำจากสแตนเลส เนื่องจากทำความสะอาดง่ายและสะดวกต่อการดูแล ส่วนฝาบาตรในสมัยก่อนนั้นทำจากไม้หรือไม้ไผ่ ก็เปลี่ยนมาใช้เป็นฝาสแตนเลสแทน แต่ในบางที่ในภาคอีสานยังใช้ฝาบาตรที่ทำจากไม้อยู่
หมวดหมู่:อัฐบริขาร
หมวดหมู่:พิธีกรรมในศาสนาพุทธ
หมวดหมู่:อุปกรณ์ประกอบพิธีกรรมในศาสนาพุทธ
บาตรนั้นมีไว้เพื่อให้รู้จัก ทาน การ ขอ เพื่อลดอัตตา แต่มิใช่ขอเพื่อสนองความต้องการที่ไม่รู้จักพอของตน หรือเกียจค้าน และ ให้ หรือบริจาคเพื่อให้รู้จักเสียสละและแบ่งปัน การให้นั้นคือให้ด้วยใจ มีเจตตนาดี มีใจสงสารเห็นอกเห็นใจผู้อื่น และเป็นการขัดเกลาจิตใจให้รู้จักความพอดี หวังให้เขาได้อิ่มท้อง นึกถึงใจเขาใจเรา นั้นคือการขอทานและการให้ทาน   และเป็นการฝึกให้มี สติ ทุกย่างก้าวทุกขณะเพื่อมิให้เกิดความไม่ประมาท และสมาธิตั้งมั่น